Jamie Bevan

Ymgyrchydd iaith Gymraeg o Ferthyr Tudful ac aelod amlwg o Gymdeithas yr Iaith Gymraeg yw Jamie Bevan (enw llawn Gareth Jamie Bevan). Gwrthododd Jamie dalu £1,000 o iawndal a chostau i Lys Ynadon am iddo dorri i mewn i swyddfeydd y Blaid Geidwadol yng Ngogledd Caerdydd ddiwrnod cyn ymweliad David Cameron. Gwnaeth hyn oherwydd ei gred fod San Steffan yn anwybyddu S4C.

Cwynodd 3 gwaith am ohebiaeth uniaith Saesneg gan Wasanaeth y Llysoedd, ond fe gafodd orchymyn llys uniaith Saesneg.

Cafodd Bevan ei ddedfrydu i 35 diwrnod yn y carchar gan ynadon Merthyr Tudful yn 2012. Dywedodd ei fod am ddefnyddio'r achos i dynnu sylw at ohebiaeth uniaith Saesneg a dderbyniodd gan y llysoedd.

Cyfeiriadau

Categori:Cymdeithas yr Iaith Gymraeg
Categori:Pobl o Ferthyr Tudful
Categori:Ymgyrchwyr yr 21ain ganrif o Gymru
Categori:Ymgyrchwyr hawliau iaith o Gymru